
МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТИТЕ ЗА ОБЩЕСТВЕНАТА ПОРЪЧКА



След проверка на съответствието на офертите с посочените по-горе минимални изисквания, комисията пристъпва към извършване на комплексна оценка за „икономически най-изгодна оферта”.
Критерият „оптимално съотношение качество/цена” включва следните показатели и техните тежести в комплексната оценка на офертите:
Оценката се извършва по посочените показатели и съответните им относителни тежести и съгласно комплексната оценка (КО) по следната формула:
КО = РП + Ц
Максимален брой точки КО - 100
За икономически най-изгодна оферта се определя офертата, събрала най-голям брой точки, като максималният възможен брой точки е 100.
1. Показатели за оценяване са:
0. По част строителство: Показател “Работна програма за изпълнение на строителството” (РП) - последователност и взаимна обвързаност на предлаганите дейности, гарантиращи или надграждащи изискванията, посочени от Възложителя в техническата спецификация. Тегловен коефициент - 50 %, приложен към метода за формиране на оценката от табличната форма, в комплексната оценка. Максимален брой точки по този показател е 50 точки. Скалата за оценка на Показател РП е тристепенна – 10, 50 и 100 точки, в съответствие с взаимната съгласуваност/обвързаност на предлаганите за изпълнение дейности и изискванията на Възложителя.
Офертите на участниците, които отговарят на изискванията на Възложителя, се подлагат на сравнителен анализ и се оценяват чрез експертна оценка. В тази част от офертата всеки Участник следва да опише технологичния подход, който планира да приложи, за да постигне или надгради изискванията, посочени от Възложителя в техническата спецификация. Работната програма следва да обхваща всички дейности, необходими за изпълнението предмета на поръчката, отчитайки спецификата на изпълнение, необходимостта от подготвителни дейности, атмосферните условия и др. Всички строително - монтажни дейности, следва да се опишат в тяхната технологична последователност и взаимна обвързаност, включително чрез определяне на тяхната продължителност. Когато участникът предлага паралелно изпълнение на две или повече дейности, с цел оптимизиране на ресурси и време за изпълнение, следва да опише каква организация на процесите, оборудването и работната ръка предвижда, като се съобрази с нормативните и технологичните условия за съответните видове СМР. В случай на неблагоприятни атмосферни условия за работа, участникът следва да опише какви дейности ще могат да бъдат изпълнявани с цел да не се прекъсва работния процес и да се спазят определените срокове за изпълнение. Програмата следва да отговаря на изискванията на Възложителя, посочени в техническата спецификация и указанията на действащото законодателство, на съществуващите технически изисквания и стандарти, и да е съобразена с предмета на поръчката на обособената позиция. Следва да се представят предвижданите организация и мобилизация на използваните от участника ресурси, обвързани с конкретния подход за изпълнение на предмета на поръчката, чрез представяне на линеен график и/или диаграма на механизация и работната ръка или подобно.





Метод на формиране на оценката:

	Критерии
	Оценка
(Точки)
	Мотиви и аргументи на комисията

	Участникът е гарантирал изпълнението на основните заложени с поръчката дейности, посочени от Възложителя в техническата спецификация, като същите са съобразени със спецификата на изпълнение, необходимостта от подготвителни дейности и атмосферните условия Процесите в тяхната технологична последователност и взаимна обвързаност биха гарантирали единствено постигане на изискванията, посочени от Възложителя в техническата спецификация, без оптимизация на сроковете или надграждане на технологичния подход

	Участникът е гарантирал изпълнението на основните заложени в поръчката дейности, посочени от Възложителя в техническата спецификация, като същите са съобразени със спецификата на изпълнение, необходимостта от подготвителни дейности, атмосферните условия.
При реализацията на обекта се предлага да бъдат използвани методи и техники на работа, които ще допринесат за две от изброените обстоятелства:
· оптимизиране на работния процес, водещо до съкратени срокове за изпълнение на дейността, без това да повлияе на занижаване на качеството;
· мерки за намаляване на затрудненията и осигуряване на качество при изпълнение на СМР/СРР;
· ограничаване на замърсяването на околната среда и въздуха (прахово замърсяване, замърсяване на сградна, пътна и др. инфраструктура, депониране на отпадъци

	Участникът е гарантирал изпълнението на основните заложени в поръчката дейности, посочени от Възложителя в техническата спецификация, като същите са съобразени със спецификата и местоположението на изпълнение, необходимостта от подготвителни дейности, атмосферните условия.
При реализацията на обекта се предлага да бъдат използвани методи и техники на работа, които ще допринесат за всяко едно от изброените обстоятелства:
· оптимизиране на работния процес, водещо до съкратени срокове за изпълнение на дейността, без това да повлияе на занижаване на качеството;
· [bookmark: _GoBack]мерки за намаляване на затрудненията и осигуряване на качество при изпълнение на СМР/СРР;
· ограничаване на замърсяването на околната среда и въздуха (прахово замърсяване, замърсяване на сградна, пътна и др. инфраструктура, депониране на отпадъци).
Ключовите моменти в технологично и организационно отношение гарантират техническите преимущества на конкретното предложение.
	

100

	

	В случай че офертата не отговаря на базовия критерий, за който се присъждат 10 точки и/или в предложения Линеен график се установява нереалистичност в срока за изпълнение на една или повече от дейностите съобразно добрите строителни практики и/или сроковете, определени в действащото законодателство и стандарти участникът ще бъде отстранен.





0. Показател - Предложена от участника обща цена (Ц). Тегловен коефициент - 50 % в комплексната оценка. Максималния брой точки по тази показател 50.
Изчислява се по формулата:
Ц = (Цmin / Цi) х 50
Където:
Цmin е минималната от предложените от всички участници обща цена
Цi е общата цена на оценявания участник.
От участие в процедурата се отстранява участник, обща предложил цена за изпълнение на обществената поръчка по-висока от прогнозната стойност.
[bookmark: bookmark33]Максималната стойност на комплексната оценка КО е 100.
Подреждането на офертите на участниците се извършва по низходящ ред на получената комплексна оценка КО, като на първо място се подрежда офертата на участника, който е получил най-висока стойност на комплексна оценка КО, на второ място се класира офертата на участника със следваща по стойност по-ниска от предходната комплексна оценка КО и т.н. При еднаква стойност на комплексната оценка КО от двама участника, комисията провежда публично жребий за определяне на изпълнител за обществената поръчка, съгласно чл. 58, ал. 3 от ППЗОП. Участникът, класиран от комисията на първо място, се предлага за изпълнител на обществената поръчка.

